CELEX: 32001R1399
Language: el
Date: 2001-07-10 00:00:00
Title: Κανονισμός (ΕΚ) αριθ. 1399/2001 της Επιτροπής, της 10ης Ιουλίου 2001, για την προκήρυξη δημοπρασίας για τη μεταπώληση στην εσωτερική αγορά περίπου 6215 τόνων ρυζιού που βρίσκοται στην κατοχή του ελληνικού οργανισμού παρέμβασης

Avis juridique important

|

32001R1399

Κανονισμός (ΕΚ) αριθ. 1399/2001 της Επιτροπής, της 10ης Ιουλίου 2001, για την προκήρυξη δημοπρασίας για τη μεταπώληση στην εσωτερική αγορά περίπου 6215 τόνων ρυζιού που βρίσκοται στην κατοχή του ελληνικού οργανισμού παρέμβασης  

Επίσημη Εφημερίδα αριθ. L 189 της 11/07/2001 σ. 0003 - 0004

Κανονισμός (ΕΚ) αριθ. 1399/2001 της Επιτροπήςτης 10ης Ιουλίου 2001για την προκήρυξη δημοπρασίας για τη μεταπώληση στην εσωτερική αγορά περίπου 6215 τόνων ρυζιού που βρίσκοται στην κατοχή του ελληνικού οργανισμού παρέμβασηςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕK) αριθ. 3072/95 του Συμβουλίου, της 22ας Δεκεμβρίου 1995, σχετικά με την κοινή οργάνωση αγοράς του ρυζιού(1), όπως τροποποιήθηκε τελευταία από τον κανονισμό (ΕΚ) αριθ. 1667/2000(2), και ιδίως το άρθρο 8 στοιχείο β) τελευταία περίπτωση,Εκτιμώντας τα ακόλουθα:(1) Κρίνεται σκόπιμη η μεταπώληση στην κοινοτική αγορά ποσότητας περίπου 6215 τόνων ρυζιού paddy που βρίσκονται στην κατοχή του ελληνικού οργανισμού παρέμβασης σύμφωνα με τους όρους που καθορίζονται στον κανονισμό (ΕΟΚ) αριθ. 75/91 της Επιτροπής, της 11ης Ιανουαρίου 1991, περί καθορισμού των διαδικασιών και των όρων πώλησης του ρυζιού paddy που βρίσκεται στην κατοχή των οργανισμών παρέμβασης(3).(2) Λαμβανομένης υπόψη της φθοράς του προϊόντος λόγω μακράς περιόδου αποθεματοποίησης, πρέπει να καθοριστεί η ελάχιστη τιμή πώλησης για καθεμία από τις παρτίδες που πωλούνται, λαμβάνοντας υπόψη τα ειδικά χαρακτηριστικά τους σύμφωνα με τις διατάξεις του άρθρου 2 παράγραφος 3 στοιχείο δ) του κανονισμού (ΕΟΚ) αριθ. 3597/90 της Επιτροπής, της 12ης Δεκεμβρίου 1990, σχετικά με τους κανόνες λογιστικής καταχώρισης για τα μέτρα παρέμβασης που συνεπάγεται η αγορά, η αποθεματοποίηση και η πώληση γεωργικών προϊόντων από τους οργανισμούς παρέμβασης(4), όπως τροποποιήθηκε τελευταία από τον κανονισμό (ΕΚ) αριθ. 1392/97(5).(3) Λαμβανομένης υπόψη της ποιότητας και των χαρακτηριστικών του ρυζιού αυτού, ο προσφέρων πρέπει να προβεί σε ανάλυση των προς πώληση παρτίδων.(4) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Ο ελληνικός οργανισμός παρέμβασης πραγματοποιεί, βάσει των όρων που καθορίστηκαν από τον κανονισμό (ΕΟΚ) αριθ. 75/91, δημοπρασία για τη μεταπώληση στην εσωτερική αγορά περίπου 6215 τόνων ρυζιού που βρίσκονται στην κατοχή του.Άρθρο 2Κατά παρέκκλιση της παραγράφου 2 του άρθρου 3 του κανονισμού (ΕΟΚ) αριθ. 75/91, οι προσφορές που υποβάλλονται πρέπει να αφορούν μια ολόκληρη παρτίδα.Άρθρο 3Η προκήρυξη της δημοπρασίας προβλέπει την υποχρέωση του προσφέροντος να πραγματοποιήσει προηγουμένως ανάλυση των ποιοτικών χαρακτηριστικών του ρυζιού που αποτελεί το αντικείμενο της πώλησης. Η ανάλυση πρέπει να πραγματοποιηθεί από τον προσφέροντα πριν από την υποβολή της προσφοράς, με τη λήψη δείγματος από την αποθήκη. Κατά την παραλαβή του εμπορεύματος, ο πλειοδότης δεν μπορεί να αμφισβητήσει την ποιότητα και τα χαρακτηριστικά τον ρυζιού.Άρθρο 41. Η προθεσμία για την πρώτη υποβολή προσφορών λήγει στις 23 Ιουλίου 2001, η προθεσμία για την τελευταία υποβολή προσφορών λήγει στις 31 Αυγούστου 2001.2. Οι προσφορές πρέπει να κατατεθούν στον ελληνικό οργανισμό παρέμβασης: ΔΙΔΑΓΕΠ Γενική Διεύθυνση Διαχείρισης Αγορών Γεωργικών Προϊόντων Αχαρνών 241 GR - 10466 Αθήνα Τηλ. (30-1) 865 99 41 και 867 31 49 Φαξ (30-1) 862 93 73.3. Το εμπόρευμα βρίσκεται στις ακόλούθες αποθήκες:Αλέξανδρος Αμπεκσέ, Κουγιουμτζίδου 5, GR-58100 Γιαννιτσά, Μ. Κουρκουτά &  ΣΙΑ Ο.Ε., GR-57500 Επανομή, Θεσσαλονίκη.Άρθρο 5Οι ελάχιστες τιμές πώλησης καθορίζονται σε:- Παρτίδα αριθ. 1Τιμή 240,00 ευρώ ανά τόνο περίπου 1068 τόνοιΑποθήκη: Κουγιουμτζίδου 5, GR-58100 Γιαννιτσά - θάλαμος Κ1.- Παρτίδα αριθ. 2Τιμή 160,00 ευρώ ανά τόνο περίπου 1024 τόνοιΑποθήκη: Κουγιουμτζίδου 5, GR-58100 Γιαννιτσά - θάλαμος Κ3.- Παρτίδα αριθ. 3Τιμή 130,00 ευρώ ανά τόνο περίπου 1024 τόνοιΑποθήκη: Κουγιουμτζίδου 5, GR-58100 Γιαννιτσά - θάλαμος Κ2.- Παρτίδα αριθ. 4Τιμή 230,00 ευρώ ανά τόνο περίπου 1064 τόνοιΑποθήκη: Κουγιουμτζίδου 5, GR-58100 Γιαννιτσά - θάλαμος Κ5.- Παρτίδα αριθ. 5Τιμή 270,00 ευρώ ανά τόνο περίπου 1206 τόνοιΑποθήκη: GR-57500 Επανομή, Θεσσαλονίκη - θάλαμος Κ1.- Παρτίδα αριθ. 6Τιμή 250,00 ευρώ ανά τόνο περίπου 829 τόνοιΑποθήκη: GR-57500 Επανομή, Θεσσαλονίκη - θάλαμος Κ3.Άρθρο 6Ο ελληνικός οργανισμός παρέμβασης κοινοποιεί στην Επιτροπή, το αργότερο την Τρίτη της εβδομάδας που έπεται της λήξης της προθεσμίας για την υποβολή των προσφορών, τις ποσότητες που πωλήθηκαν και τις τιμές πώλησης των διαφόρων παρτίδων.Άρθρο 7Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 10 Ιουλίου 2001.Για την ΕπιτροπήFranz FischlerΜέλος της Επιτροπής(1) ΕΕ L 329 της 30.12.1995, σ. 18.(2) ΕΕ L 193 της 29.7.2000, σ. 3.(3) ΕΕ L 9 της 12.1.1991, σ. 15.(4) ΕΕ L 350 της 14.12.1990, σ. 43.(5) ΕΕ L 190 της 19.7.1997, σ. 22.